**ÚNKP 2023/24 GYÍK**

**1. Hol érhetem el a pályázati kiírást?**http://www.unkp.gov.hu/palyazatok  
  
**2. Hol tudok érdeklődni, információt kérni a pályázati kiírásokkal és az ösztöndíjjal kapcsolatban?**[**unkp\_bce@uni-corvinus.hu**](mailto:unkp_bce@uni-corvinus.hu) e-mail címen  
  
**3. Hová kell küldenem a pályázatomat?**

[**unkp\_bce@uni-corvinus.hu**](mailto:unkp_bce@uni-corvinus.hu) e-mail címre. A 2023/2024. évi pályázatok esetén postai úton semmilyen dokumentumot nem szükséges beadni.   
  
**4. Külföldi állampolgár is pályázhat? Benyújtható az ÚNKP pályázat angol nyelven?**A pályázó lehet külföldi állampolgár, azonban a pályázat nyelve magyar. Az adatlap csak magyar nyelven adható le, a kutatási terv angol nyelven is, de ebben az esetben a támogató álláspontja szerint a magyar nyelvű fordítást is kell mellékelni.   
  
**5. Vonatkozik valamilyen korhatár a pályázatokra?**Alapképzési, mesterképzési, doktori hallgatói, doktorvárományosi valamint posztdoktori pályázat esetén 45 év a pályázat beadásának korhatára. Kiskorú gyermeket nevelő pályázó esetén gyermekenként 2 évnyi, legfeljebb 4 évnyi kedvezmény jár az előírt életkorhatárhoz, illetve a posztdoktorként való első foglalkoztatás kezdő időpontjához képest, melyet a pályázat benyújtásakor igazolni szükséges.   
Tehetséggel fel! és a Bolyai+ pályázat esetén nincs megkötés, ez utóbbi esetén az MTA Bolyai János Kutatási Ösztöndíj pályázati kiírása az irányadó.   
  
**6. Pályázhatok-e „Továbbfutó”-ként, egyszerűsített pályázati folyamat során?**ÚNKP-6-II. Tehetséggel fel pályázati kategóriában van erre lehetőség.   
  
**7. Adhatok-e be pályázatot a 2023/2024-es pályázati ciklusra, hogyha még nem nyújtottam be a 2022/2023. évre elnyert ösztöndíjam szakmai záró beszámolóját?**Igen.

**8. Pályáztam a Nemzeti Tehetség Program 2023. évi „Nemzet Fiatal Tehetségeiért Ösztöndíj” c. pályázatra, de még nincs döntés. Pályázhatok ÚNKP ösztöndíjra?**   
Amennyiben még nem támogatott az NTP-NFTÖ-23 pályázaton, úgy pályázhat. Mindkét ösztöndíj elnyerése esetén választania kell, hogy melyiket kívánja igénybe venni. Kérjük azonban, hogy mindenképpen tájékozódjon az esetleges összeférhetetlenségről az NTP pályázati kiírásában is!

**A PÁLYÁZATI DOKUMENTÁCIÓVAL, A PÁLYÁZAT SZAKMAI TARTALMÁVAL KAPCSOLATOS KÉRDÉSEK**  
**9. Milyen dokumentumokat kell benyújtanom a pályázat részeként?**Az adott pályázati kiírásban megtalálható meghatározott dokumentum listája, amit fel kell tölteni.   
Figyelem: olvashatatlan, határidőn túl benyújtott, vagy nem megfelelő formátumú pályázat beadása formai elutasítást von maga után!   
  
**10. A Fogadó felsőoktatási intézmény szándéknyilatkozatát a kutatásom befogadásáról kivel és hogyan tudom aláíratni?**A szándéknyilatkozat aláírásához a <https://www.uni-corvinus.hu/fooldal/elet-a-corvinuson/osztondij/uj-nemzeti-kivalosagi-program-unkp/unkp-osztondij-2023-2024/> oldalon elérhető linken keresztül tudjátok az adatokat megküldeni. Az intézményi befogadó nyilatkozatot ennek alapján központilag készítjük el és íratjuk alá házon belül. Az aláírást követően pedig az ügyintézők küldik meg elektronikusan a pályázok részere a nyilatkozatot.  
  
**11. Milyen igazolást kell beadni a publikációkról azon ösztöndíjtípusok esetén, ahol ez kötelező?**A kutatás témájához kapcsolódó legfontosabb publikáció(ka)t.  
  
**12. Hogyan tudom igazolni a konferencia-részvételt, szabadalmat, tudománynépszerűsítő stb. tevékenységet?**Tanúsítvánnyal, a részvételt igazoló e-maillel, képernyőmentéssel stb.  
  
**13. Kell–e hitelesíteni a tudományos/művészeti tevékenységét bemutató, elismerő dokumentációt?**Nem, külön hitelesíteni nem szükséges.   
  
**14. Az ösztöndíjas jogviszony létrejötte után módosíthatom a kutatási tervemet, illetve címemet?**Nem, tartalmi módosításra nincsen lehetőség az ösztöndíj elnyerését követően, azt a kutatást kell végrehajtani, amelyre a bírálóbizottság és a támogató támogatást nyújtott.

**15. Milyen módon kell benyújtani aláírva / hitelesítéssel ellátott kötelező dokumentumokat**?

A pályázó által aláírva/hitelesítve beadandó dokumentumok benyújtásának módja:

A) Azonosításra visszavezetett dokumentum-hitelesítés szolgáltatás igénybevételével (Ügyfélkapu AVDH, a https://magyarorszag.hu/szuf\_avdh\_feltoltes oldalon), az Ügyfélkapu használatával hitelesített dokumentumként, vagy

B) A nyomtatott és kézzel aláírt dokumentumot szkennelve

**16. Milyen formában kell majd elszámolnom a szakmai eredményeimmel és a pályázatban vállaltak teljesítésével?**Az ösztöndíjas időszak végén záró szakmai beszámolót kell leadni az Corvinus ÚNKP honlapján meghatározott formátumban és mellékletekkel. Az eredményekről be kell számolni a valamennyi ösztöndíjas számára kötelező intézményi ÚNKP konferencián.   
  
**A DOLOGI KERET TERVEZÉSÉVEL ÉS FELHASZNÁLÁSÁVAL KAPCSOLATOS KÉRDÉSEK**  
**17. Mekkora dologi keret jár nekem az ösztöndíjam után?**Minden ösztöndíjasnak jár dologi keret, mely az ösztöndíjon felüli összeg. Az ösztöndíjas dologi kerete az elnyert ösztöndíja után járó intézményi 20%-os támogatás 50%-a. A dologi keret kiszámításának módja a következő: az ösztöndíj összege \* 0,1   
  
**18. Kell benyújtani költségtervet a pályázat részeként a dologi keret felhasználására vonatkozóan?**Nem.   
  
**19. A dologi keretemből tervezhetek-e olyan részvételt utazáson/konferencián/képzésen, ami kívül esik a pályázati keretidőn?**   
Nem. Kizárólag az ösztöndíjas időszakra vonatkozó keretidőn belüli igény megvalósítható.   
  
**20. A dologi keretemből szervezett utazást/konferencia részvételt/képzést és a hozzá kapcsolódó regisztrációt nekem kell majd lebonyolítanom?**   
Nem. Valamennyi beszerzési igényt az ügyintéző kollégákon keresztül kell majd leadnia.  
  
**21. A dologi keretemből a könyveket és irodaszereket magamnak kell majd megvennem?**   
Nem. Valamennyi beszerzési igényt az ügyintéző kollégákon keresztül kell majd leadnia.  
  
**22. A dologi keretemből igényelt könyvek, informatikai eszközök, műszaki cikkek stb. az enyéim lesznek?**Nem. A javak a Corvinus tulajdonát fogják képezni és beérkezésük után az Ön rendelkezésére fognak állni, de csak az ösztöndíjas jogviszony végéig, illetve egyetemi dolgozó esetében a munkaviszonyának végéig.   
  
**AZ ÖSZTÖNDÍJ ÖSSZEGÉVEL ÉS FOLYÓSÍTÁSÁVAL KAPCSOLATOS KÉRDÉSEK**  
**22. Dönthet úgy a bírálóbizottság, hogy az általam megpályázott ösztöndíjat csak részben ítéli oda?**Nem.   
  
**23. Milyen ütemezésben történik az ösztöndíj kifizetése?**A folyósítás részleteiről a pályázati kiírás 20.3. pontja (Bolyai+ pályázat esetén a kiírás 19.3. pontja) rendelkezik. A fogadó felsőoktatási intézmények az ösztöndíjasokkal ösztöndíjszerződést kötnek, ebben ugyancsak rögzítik az ösztöndíj folyósításának feltételeit és szabályait.   
  
**24. Az ösztöndíj adó- és járulékköteles? Fel kell tüntetni az ösztöndíjat az adóbevallásban?**Nem és nem.   
  
**25. El kell majd számolnom az ösztöndíj felhasználásával?**Nem, az ösztöndíj szabadon felhasználható.   
  
**A SZERZŐDÉSRE VONATKOZÓ KÉRDÉSEK**  
**26. Ha elnyerem az ösztöndíjat, várhatóan mikor kerül majd sor a szerződéskötésre?**A szerződéskötés időpontját a pályázat kiírója határozza meg. A jelenleg érvényes ütemterv szerint a szerződéskötésre 2023. október 10-17. között kerül sor.   
  
**AZ ÖSZTÖNDÍJ ALAPJÁT KÉPEZŐ JOGVISZONYRA ÉS AZ ÖSZTÖNDÍJAS JOGVISZONYRA VONATKOZÓ KÉRDÉSEK**   
  
**27. Megszűnhet-e az ösztöndíjas jogviszonyom?**   
Igen. Erről a pályázati kiírások 21.3. pontja (Bolyai+ pályázat esetén a kiírás 20.3. pontja) rendelkezik.   
  
**28. Szüneteltethetem az ösztöndíjas jogviszonyomat?**Igen. Erről a pályázati kiírások 21.2. pontja (Bolyai+ pályázat esetén a kiírás 20.2. pontja) rendelkezik.   
  
**A TÉMAVEZETŐRE VONATKOZÓ KÉRDÉSEK**  
**29. Választhatok magamnak több témavezetőt?**Nem. A pályázati kiírások előírják, hogy egy ÚNKP ösztöndíjasnak az ÚNKP ösztöndíj tekintetében csak egy témavezetője lehet.   
  
**30. Milyen feladatai vannak a témavezetőnek?**A témavezető feladatait az adott pályázati kiírás tartalmazza.   
  
**KIZÁRÓLAG A FELSŐOKTATÁSI ALAPKÉPZÉS HALLGATÓI KUTATÓI ÖSZTÖNDÍJRA, FELSŐOKTATÁSI MESTERKÉPZÉS HALLGATÓI KUTATÓI ÖSZTÖNDÍJRA („A” KERET) ÉS A TEHETSÉGGEL FEL! KERETRE VONATKOZÓ KÉRDÉSEK**  
**31. Corvinusos** **hallgatóként szükséges-e a Tanulmányi eredményről szóló igazolást megküldeni?**   
Nem, a Tanulmányi Osztály által hitelesített tanulmányi eredményről szóló igazolásokat központilag kérjük be a CORVINUS jelenlegi hallgatói esetében.   
  
**KIZÁRÓLAG A FELSŐOKTATÁSI DOKTORI HALLGATÓI KUTATÓI ÖSZTÖNDÍJRA („B” KERET) VONATKOZÓ KÉRDÉSEK**  
**32. Jogosult vagyok egyidejűleg ÚNKP ösztöndíjra és a „normál” doktoranduszi ösztöndíjra (magyar állami ösztöndíjasok esetében)?**   
Igen, a kettő nem zárja ki egymást.   
  
**33. Pályázhatok-e „B” keretre, ha államilag támogatott ösztöndíjas doktorandusz vagyok?**   
Igen, ugyanakkor fontos tudni, hogy az ÚNKP ösztöndíj keretében finanszírozott kutatás a doktori tanulmányok által megkövetelt kutatómunkához kapcsolódhat, de azon felüli extra kutatási tevékenységnek kell lennie.   
  
**34. Mire érdemes odafigyelni a kutatási terv összeállításánál?**A kutatási terv összeállításánál érdemes külön is bemutatni, hogy az UNKP pályázat keretében megvalósítani tervezett kutatás mennyiben tér el a doktori képzésben készülő disszertációtól, melyek a közös területek és melyek az azoktól markánsan eltérő új, innovatív, kreatív kutatási célok (kérdések, hipotézisek, megközelítések). A bírálati folyamat eredményeként azok a pályázatok számíthatnak támogatásra, amelyek a doktori kutatás témájához illeszkedő, ugyanakkor annak megvalósítását újszerűen elősegítő módon szolgálják a Corvinus Egyetem tudományos teljesítményének (outputjának) növelését (például kutatói közösséghez való csatlakozás, témavezetővel való együttműködés erősítése, magas presztízsű, nemzetközi folyóiratokba történő publikálás stb).

**35. Amennyiben jelenleg nem állok a felsőoktatási intézménnyel doktori hallgatói jogviszonyban, amely jogviszony az ösztöndíjas jogviszony előfeltétele, úgy pályázhatok-e „B” keretre?**   
Igen. 12 hónapos, valamint az első félévre vonatkozó 5 hónapos ösztöndíjpályázat esetén legkésőbb 2023. szeptember 21-ig kell az ösztöndíjas jogviszony alapjául szolgáló doktori hallgatói jogviszonyt létesíteni a Corvinusszal.   
Igen. A második félévre vonatkozó 7 hónapos ösztöndíjpályázat esetén legkésőbb 2024. február 19-ig kell az ösztöndíjas jogviszony alapjául szolgáló doktori hallgatói jogviszonyt létesíteni a Corvinusszal.   
  
**36. A régi rendszerű doktori képzésben (2016. szeptember 1. előtt) kezdtem meg doktori tanulmányaimat, pályázhatok a Felsőoktatási Doktori Hallgatói Kutatói Ösztöndíjra?**   
Sajnos nem. Az ösztöndíj feltétele a doktori hallgatói jogviszony, ez 2015-ben megkezdett doktori képzés esetén már nem teljesülhet.   
  
**KIZÁRÓLAG A TUDOMÁNNYAL FEL! FELSŐOKTATÁSI DOKTORVÁROMÁNYOSI ÉS POSZTDOKTORI KUTATÓI ÖSZTÖNDÍJRA („C” KERET) VONATKOZÓ KÉRDÉSEK**   
  
**37. „I.” típusú pályázatot szeretnék benyújtani, de lehet, hogy az ösztöndíjas időszak alatt megszerzem a doktori fokozatot. Ezzel elesek az ösztöndíjtól?**   
Amennyiben a pályázó az ösztöndíjas jogviszony alatt megszerzi PhD-fokozatát és a Corvinusszal oktatói, kutatói munkavégzésre irányuló munkaviszonya vagy egyéb munkavégzésre irányuló jogviszonya fennmarad, úgy az ösztöndíjas jogviszonya is fennmarad.   
  
**38. Amennyiben jelenleg nem állok a felsőoktatási intézménnyel oktatói vagy kutatói jogviszonyban, amely jogviszony az ösztöndíjas jogviszony alapját képezi, úgy pályázhatok-e?**   
Igen: abban az esetben, ha a fogadó felsőoktatási intézménnyel 2023. szeptember 1.-2023. augusztus 31. közötti oktatói, kutatói munkavégzésre irányuló jogviszonya, vagy munkavégzésre irányuló egyéb jogviszonya legkésőbb 2023. szeptember 1. napjáig várhatóan keletkezik.   
  
**39. Pályázhatok-e, ha oktatói megbízási szerződésem van a Corvinusszal?**  
Igen, akár részmunkaidős oktatói megbízási szerződéssel is pályázhat, ha az az ösztöndíj teljes idejére vonatkozik. A heti minimális munkaidőre nézve nincs előírás a pályázatban.   
  
**40. A régi rendszerű doktori képzésben (2016. szeptember 1. előtt) kezdtem meg doktori tanulmányaimat, pályázhatok a Tudománnyal fel! Felsőoktatási Doktorvárományosi és Posztdoktori Kutatói Ösztöndíj „doktorvárományosi” altípusára?**   
Sajnos nem. Tudománnyal fel! doktorvárományosi ösztöndíj esetén a kiírás kiköti, hogy kizárólag 2016. szeptember 1. után megkezdett doktori tanulmányok esetén pályázható meg.   
  
**KIZÁRÓLAG A BOLYAI+ FELSŐOKTATÁSI FIATAL OKTATÓI, KUTATÓI ÖSZTÖNDÍJRA („BOLYAI+” KERET) VONATKOZÓ KÉRDÉSEK**   
  
**41. Amennyiben jelenleg nem állok a felsőoktatási intézménnyel oktatói vagy kutatói jogviszonyban, amely jogviszony az ösztöndíjas jogviszony alapját képezi, úgy pályázhatok-e?**   
Igen: abban az esetben, ha a fogadó felsőoktatási intézménnyel 2023. szeptember 1.-2024. augusztus 31. közötti oktatói, kutatói munkavégzésre irányuló jogviszonya, vagy munkavégzésre irányuló egyéb jogviszonya legkésőbb 2023. szeptember 1. napjáig várhatóan keletkezik.   
  
**42. Pályázhatok-e fiatal oktatóként vagy kutatóként, ha oktatói megbízási szerződésem van a Corvinusszal?**Igen, akár részmunkaidős oktatói megbízási szerződéssel is pályázhat, ha az az ösztöndíj teljes idejére vonatkozik. A heti minimális munkaidőre nézve nincs előírás a pályázatban.   
  
**43. Pályázhatok-e az ösztöndíjra, hogyha a 2023. tavaszi fordulóban pályáztam az MTA Bolyai János Kutatási Ösztöndíjára?**   
Amennyiben elnyerte az MTA Bolyai János Kutatási Ösztöndíjat, úgy igen. Az ÚNKP Bolyai+ pályázat csak a tényleges ösztöndíjas időszak alatt követeli meg a Bolyai János Kutatási Ösztöndíjas jogviszony meglétét.